Publication: Magyar Közlöny
Issue: MK-2010-79 (Year: 2010, Number: 79)
Era: contemporary
Section: mesterfokozatot adó alapképzési szakok, illetve a felsőoktatásról szóló 1993. évi LXXX. törvény szerinti főiskolai
Paragraph Index: 2815

11. A mesterképzésbe való felvétel feltételei: A mesterszakot választó valamennyi hallgatónak a spanyolul/portugálul tartandó órák követéséhez már tanulmányaik megkezdésekor középszintű spanyol, portugál vagy francia nyelvismerettel kell rendelkeznie. A 4.2 és 4.3 pontban felsorolt szakokról érkező hallgatóknak a kredit megállapítás alapjául szolgáló ismeretek – a felsőoktatási törvényben meghatározott – összevetésekor elismerhető legyen legalább 50 kredit a korábbi tanulmányai szerint a nemzetközi tanulmányok, a politológia, a romanisztika, és az új- és jelenkori történelem elméleti és gyakorlati ismeretköreiben. A mesterképzésbe való felvétel feltétele, hogy a felsorolt ismeretkörökben legalább 30 kredittel rendelkezzen a hallgató. A hiányzó krediteket a mesterfokozat megszerzésére irányuló képzéssel párhuzamosan, a felvételtől számított két féléven belül, a felsőoktatási intézmény tanulmányi és vizsgaszabályzatában meghatározottak szerint kell megszerezni.”

Source: https://magyarkozlony.hu/hivatalos-lapok/41d3c06d59cb214a8ccb63556f0325d9011fdf3d/dokumentumok/f87fe7ede863b11a04d7bfe738f2c8fa2b61635e/letoltes